Μαρία Έλενα Κυριάκου

Η Μαρία Έλενα Κυριάκου (Λάρνακα, 11 Ιανουαρίου 1984) είναι Ελληνοκύπρια τραγουδίστρια. Είναι περισσότερο γνωστή για τη νίκη της στον 1ο κύκλο του The Voice of Greece, με την ομάδα της Δέσποινας Βανδή, αλλά και για τη συμμετοχή της στο διαγωνισμό τραγουδιού Eurovision το 2015 με την Ελλάδα και το τραγούδι "One Last Breath" με το οποίο κατέλαβε τη δέκατη ένατη θέση.

 Βιογραφικό και καριέρα 
 Ζωή 
Η Μαρία Έλενα Κυριάκου γεννήθηκε στις 11 Ιανουαρίου 1984 στη Λάρνακα στην Κύπρο και κατοικεί εκεί από τότε. Έχει τρία αδέρφια• έναν αδερφό, τον Κυριάκο Παύλου και δύο αδερφές. Στην ηλικία των 13, η μητέρα της την έγραψε σε μια σχολή μουσικής. Μετά από μερικά χρόνια, σπούδασε φιλοσοφική στο Πανεπιστήμιο Ιωαννίνων και στον πρώτο της χρόνο δέχτηκε πρόταση από τον Γιάννη Πλούταρχο, την οποία απέρριψε καθώς η ίδια επιθυμούσε να συνεχίσει τις σπουδές της. Έπειτα από δύο χρόνια στο Πανεπιστήμιο Ιωαννίνων, αποφάσισε να επιστρέψει στην Κύπρο. Τότε συνέχισε τις σπουδές της στο Πανεπιστήμιο Κύπρου. Μετά την αποφοίτησή της, εγκατάστησε το δικό της φροντιστήριο. Το 2011, η μητέρα της τής πρότεινε να δοκιμάσει την τύχη της στο Greek Idol αλλά η ίδια το αρνήθηκε.

 The Voice of Greece 
Η Μαρία Έλενα Κυριάκου ξεκίνησε τις ακροάσεις για το The Voice of Greece στην ηλικία των 29. Στον τελικό ερμήνευσε το τραγούδι της, το "Δύο Εγωισμοί" και ένα ντουέτο με την coach της με το τραγούδι "No More Tears (Enough Is Enough)". Όταν προχώρησε στο δεύτερο γύρο με την Αρετή Κοσμίδου και το Λευτέρη Κιντάτο, ερμήνευσε το "Because of You", το τραγούδι που είχε ερμηνεύσει στις blind auditions. Η Μαρία Έλενα Κυριάκου κέρδισε τον 1ο κύκλο και ένα συμβόλαιο δίσκου με την Universal Music Greece.

 Η Μαρία Έλενα Κυριάκου στον 1ο κύκλο του The Voice of Greece Show Θέμα Τραγούδι Αρχικός καλλιτέχνης Σειρά Αποτέλεσμα Blind Auditions Επιλογή διαγωνιζόμενου "Because of You" Κέλλυ Κλάρκσον 9 Προχωρημένη Battles Επιλογή του coach "Hero" (απέναντι της Εύας Κανάτας) Μαράια Κάρεϊ 1 Live show 2 "I Have Nothing" Γουίτνεϊ Χιούστον 2 Ασφαλής Live show 3 "Δεν Είσαι Εδώ" Δήμητρα Γαλάνη 12 Live show 4 "Hurt" Κριστίνα Αγκιλέρα 6 Εμφάνιση με γκρουπ "Χάνω Εσένα" <small>(με #teamvandi) Δέσποινα Βανδή Ν/Α Ημιτελικός Επιλογή του coach Bleeding Love Λεόνα Λιούις 7 Ντουέτο με guest "Listen" (ντουέτο με τη Μαντώ) Μπιγιονσέ 8 Τελικός Κανονικό τραγούδι "Δύο Εγωισμοί" Μαρία Έλενα Κυριάκου 1 Νικήτρια Ντουέτο με coach "No More Tears (Enough Is Enough)" (με τη Δέσποινα Βανδή) Μπάρμπρα Στράιζαντ & Ντόνα Σάμερ 2 Τραγούδι της audition "Because of You" Κέλλυ Κλάρκσον 9μικρογραφία|δεξιά|250px|Η Μαρία Έλενα Κυριάκου τραγουδά το "One Last Breath" στην Wiener Stadthalle, Βιέννη στην Eurovision 2015.
 Eurovision 2015 
Η Μαρία Έλενα Κυριάκου εκπροσώπησε την Ελλάδα στο διαγωνισμό τραγουδιού Eurovision το 2015 με το τραγούδι "One Last Breath". Το τραγούδι προκρίθηκε στον τελικό, όπου κατατάχθηκε στη 19η θέση με 23 βαθμούς.

 Προσωπική ζωή 

Η Μαρία Έλενα Κυριάκου είναι ένα από τα τέσσερα παιδιά της οικογένειάς της, μεταξύ τους και ο Κύπριος ποδοσφαιριστής Κυριάκος Παύλου. Το 2006 παντρεύτηκε με το δημοσιογράφο αθλητικών Γρηγόρη Γεωργίου ενώ πήραν διαζύγιο το 2011. Έχει τρία παιδιά μαζί του.

 Δισκογραφία 
 Στούντιο Άλμπουμ 
 Τίτλος Λεπτομέρειες άλμπουμ Θέση ΣινγκλςGRECYPΔυο Άγγελοι Στη Γη  Δημοσίευση: N/A
 Δισκογραφική: Universal Music Greece
 Μορφές: CD, CD/DVD, Digital Download -  -  <small>"Δύο Εγωισμοί"
 "Δυο Άγγελοι Στη Γη (Un Angelo Disteso Al Sole)"
 "one last breath "
 "Μια αναπνοή"
 "Έχεις αφήσει εποχή"
 "Otherside "
 "Χωρίς Εσένα "

 Singles 
 "Δύο Εγωισμοί" (2014)
 "Δυο Άγγελοι Στη Γη (Un Angelo Disteso Al Sole)" (2014)
 "Έχεις αφήσει εποχή" (2014)
 "One Last Breath" (2015)
 "Μια Αναπνοή" (2015)
 "Otherside" (2015)
 "Χωρίς Εσένα" (2015)

 Τηλεόραση 
 Έτος Τίτλος Κανάλι  Σημειώσεις 2014 The Voice of Greece ΑΝΤ1 Διαγωνιζόμενη - Νικήτρια 2015 Eurosong 2015 NERIT & MAD show ΝΕΡΙΤ Διαγωνιζόμενη - Νικήτρια 2015 Διαγωνισμός Τραγουδιού Eurovision 2015 ΝΕΡΙΤ Διαγωνιζόμενη- 19η θέση

 Βραβεία 

 Έτος Βραβείο Κατηγορία Έργο Αποτέλεσμα 2015 MAD Video Music Awards Καλύτερος πρωτοεμφανιζόμενος καλλιτέχνης Μαρία Έλενα Κυριάκου Νίκη

 Παραπομπές 

Κατηγορία:Κύπριες τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα